钦定古今图书集成/理学汇编/文学典/第062卷 > 李观象
## 钦定古今图书集成/理学汇编/文学典/第062卷 > 李观象

按《宋史湖南世家》：观象，桂州临桂人。行逢署为掌书
记。行逢性残忍，多诛杀，观象惧及祸，清苦自励，以求
知遇。帐帏寝衣，悉以纸为之，行逢颇加信任，军府之
政，一皆取决。观象涉经史，有文辞，忌才怙宠，湖南士
人多为所排摈。行逢临终，托以后事，令其子保权善
待之。及张文表难作，王师压境，观象谓保权曰：“我所
恃者，北有荆渚，以为唇齿。今高氏拱手听命，朗州势
不独全，莫若幅巾归朝，则不失富贵。”保权幼懦，不能
用其言。及湖湘平，太祖闻观象尝为保权画谋，以为
左补阙。